

**Filmværksted Viborg - Manuskriptforløb**

# Supplerende oplysninger til ansøgning

Efter du har udfyldt dine kontaktoplysninger i ansøgningsportalen, skal du udfylde dette skema og vedhæfte det som bilag i afsnittet ”Supplerende oplysninger”.

Baggrund

|  |  |
| --- | --- |
| Navn | Klik eller tryk her for at skrive tekst. |
| Biografi:*Skriv et par linjer om din uddannelsesmæssige og/ eller professionelle baggrund.* | Klik eller tryk her for at skrive tekst. |
| Har du ansøgt om støtte fra Filmværksted Viborg før? | [ ] Ja[ ] Nej |
| Hvor har du hørt om Filmværksted Viborg? | Klik eller tryk her for at skrive tekst. |

Motivation

|  |  |
| --- | --- |
| Motivation for at søge, hvorfor mig? Hvorfor nu? – maks. 1000 anslag | Klik eller tryk her for at skrive tekst. |

Type af støtte

|  |
| --- |
| *Forløbet starter mandag den 31. marts - 2. april 2025 med en fysisk 3 dages workshop. Herefter er der fysiske workshop den 29 - 30 april, 19 - 20 maj og 25 - 26 juni, hvor hele forløbet afsluttes. Du kan vælge mellem en intern og en ekstern plads gennem forløbet. Hvis intern plads, bliver du tildelt en arbejdsstation med nødvendige programmer til dit arbejde. Som både intern og ekstern deltager, forventes det, at du deltager i de fysiske workshops i Viborg.* |
| Hvad ansøger du om? | [ ]  1. Intern plads i Filmværksted Viborg[ ]  2. Ekstern plads i Filmværksted Viborg |
| Forventede resultater:*Beskriv nærmere, hvad du håber at opnå i Filmværksted Viborg - maks. 1000 anslag.* | Klik eller tryk her for at skrive tekst. |

Links

|  |  |
| --- | --- |
| Her kan du inkludere links relateret til dit arbejde, f. eks:*- Links til tidligere arbejde/ projekter* *- Hjemmeside**- Kunstnerprofiler på sociale medier - Facebook, Instagram, Youtube. etc.* | Klik eller tryk her for at skrive tekst. |

Vedhæftninger

|  |  |
| --- | --- |
| Afkryds de elementer fra listen, som du påtænker at vedhæfte. | [ ]  CV - obligatorisk[ ]  Artwork/ Portfolio[ ]  Synopsis[ ]  Treatment[ ]  Outline/ Step outline[ ]  Andet |

**FILMVÆRKSTED VIBORG VILKÅR**

Jeg bekræfter at de indsendte oplysninger er sande, og at jeg ved at indsende denne ansøgning, accepterer vilkårene for Filmværksted Viborg som anført nedenfor.

**UDSTYR**
Alt udstyr i Filmværksted Viborg skal håndteres med omhu. Alt udstyr som lånes af The Animation Workshop eller Filmværksted Viborg skal returneres i samme stand, som det er udleveret. Hvis udlånt udstyr ikke returneres i samme orden og stand som ved udlevering, påhviler eventuelle udgifter til reparation, erstatning af udstyr mv. støttemodtager.

Filmværksted Viborgs udstyr og faciliteter må kun anvendes til det støttede projekt.

Støttemodtageren er ansvarlig for at gemme deres eget materiale. The Animation Workshop har tilgængelige servere der kan benyttes (Filmværksted Viborgs delte drev eller et specifikt projektdrev), hvor filerne dagligt sikkerhedskopieres. Filmværksted Viborg kan hjælpe med opsætning, men er ikke ansvarlig for opbevaring. Filmværksted Viborg kan ikke holdes ansvarlige for eventuelt tab af materiale.

**KREDITTERING**
Alt materiale, der er produceret i forbindelse med projektet, skal klart indeholde Filmværksted Viborgs logo og angive, at det er produceret med støtte fra Filmværksted Viborg.

Ingen af Filmværksted Viborgs logoer må ændres i størrelse/ layout medmindre andet aftales med Filmværksted Viborgs medarbejdere.

I alt promoveringsmateriale på tværs af alle platforme skal det fremgå, at arbejdet er produceret med støtte fra Filmværksted Viborg og enten ved navns nævnelse og/ eller angivelse af Filmværksted Viborgs logo. Det er støttemodtagerens ansvar at sikre sig, at enhver tredjepart respekterer dette.

Filmværksted Viborg skal tagges i opslag på sociale medier der omhandler det støttede arbejde. Filmværksted Viborg har derved mulighed for at dele disse opslag på relevante sociale medier. Filmværksted Viborg er til stede på Facebook, Instagram og LinkedIn. På alle sociale kanaler kan vi søges frem ved at søge efter ”Filmværksted Viborg” eller ”Filmværksted Viborg Viborg”.

Vi opfordrer desuden til at bruge hashtaggene #filmvaerkstedviborg, #FVV, #filmtalent og #danishanimation.

**LEVERING**

Ansøgeren er ansvarlig for at aflevere kopier af det færdige materiale til Filmværksted Viborg. Disse skal være af den højeste tilgængelige kvalitet.
Derudover skal ansøgeren levere:

* Artwork, der kan bruges til promovering af Filmværksted Viborg

Ovenstående skal leveres i digital form. Under sit ophold på Filmværksted Viborg forventes det, at ansøgeren udfylder afslutnings formularen inden de forlader fra Filmværksted Viborg

**RETTIGHEDER**
Ansøgeren har alle rettigheder til det producerede materiale.
Filmværksted Viborg har de ikke-kommercielle, selvpromoverende rettigheder til:
- Fremstille de nødvendige kopier til udarbejdelse af statusrapporter til Filmværksted Viborgs samarbejdspartnere.
- At bruge kopier eller dele af materialet til promovering af Filmværksted Viborg (på ethvert medium).
- Hvis det er en fuldt produceret film / spil / osv., har retten til at markedsføre Filmværksted Viborg ved at inkludere materialet på dvd'er, websteder og ethvert andet medium (enhver udgivelse vil ske i overensstemmelse med producenten / rettighedsindehaveren og med hans / hendes planlagte frigørelsesplan: dvs. intet vil blive udgivet på noget medium, før producenten / rettighedsindehaveren accepterer det skriftligt).

**OPLYSNINGER OM VORES BEHANDLINGER AF DINE PERSONOPLYSNINGER MV.**
I henhold til databeskyttelsesforordningen (GDPR), der trådte i kraft d. 25. maj 2018, har den dataansvarlige pligt til at informere dig om, at dine personoplysninger behandles.

Herunder en orientering om Filmværksted Viborgs behandling af dine oplysninger:

Filmværksted Viborg er organiseret under VIA University College, dermed er VIA University College dataansvarlig for behandlingen af de personoplysninger, som vi har modtaget om dig - vores kontaktoplysninger er:

VIA University College

Hedeager 2

8200 Aarhus N

30773047

8755 0000

via@via.dk

Hvis du har spørgsmål til vores behandling af dine oplysninger, er du altid velkommen til at kontakte vores databeskyttelsesrådgiver:

Kristian Hohwü Nielsen på dpo@via.dk eller på telefon: 87551824

Når du søger om støtte fra Filmværksted Viborg, oprettes der en sag i vores elektroniske sagsbehandlingssystem. Her registrerer vi blandt andet dit navn, adresse, cpr.nr., telefonnr. og e-mailadresse samt øvrige oplysninger fra din ansøgning. Hvis dine oplysninger ændrer sig, retter vi dem, når vi kender til ændringerne.

På din sag vil vi desuden gemme din ansøgning om optagelse og bilag, du har vedlagt din ansøgning. I løbet af dit støtteforløb journaliserer vi yderligere dokumenter og oplysninger på din sag, når det er nødvendigt for Filmværksted Viborg/ VIAs administration af dit støtteforløb. Det gælder fx dokumenter og oplysninger i forbindelse med lynstøtte m.v.

Filmværksted Viborg/ VIA logger desuden placering af dine enheder, herunder din computer og telefon, i forbindelse med, at du logger på VIAs wifi. Placering logges af den årsag, at anvendelse af VIAs wifi kræver tilgang til et af VIAs mange hotspots.

Når du færdigmelder eller afbryder dit forløb i Filmværksted Viborg/ VIA, vil din sag blive lukket i VIAs sagsbehandlingssystem, og du bliver registreret som afsluttet i de studieadministrative systemer. Oplysningerne om dig i VIAs systemer slettes ikke. Det skyldes, dels at dette kun i enkelte tilfælde vil kunne ske inden for rammerne af lovgivningen, dels at denne mulighed ikke findes i alle systemerne. Din studiemappe lukkes i vores sagsbehandlingssystem og din sag adgangsbegrænses. Oplysningerne bliver endvidere overført til Statens Arkiver med jævne mellemrum og anses for slettet ved overleveringen.

Videregivelsen sker som led i finansieringen af støtte til Filmværksted Viborg og er nødvendig i forbindelse med dokumentation og kontrol ved udbetaling i faste intervaller, samt nødvendige opgørelser om uddelte støtter i regi af Filmtalent. Videregivelsen vil ske i et absolut minimalt omfang begrænset til formålet.

OPLYSNINGER

Videregivelsen kan omfatte følgende oplysninger

* CPR-nummer
* Navn, adresse
* Øvrige oplysninger i ansøgningen- og færdigmeldingsblanketten
* I forbindelse med finansiel støtte: alle bilag vedr. denne, såsom: lønsedler, fakturaer, kvitteringer, udlæg mm.
* Udtræk af tidsregistrering

MODTAGER

Vi kan videregive eller overlade dine personoplysninger til følgende kategorier af modtagere

* Danske virksomheder og fonde, herunder de øvrige filmværksteder og Filmtalent
* EU- og andre udenlandske kilder (indenfor EU)
* Regioner og kommuner
* Ministerier og styrelser mv.
* Andre offentlige kilder

DINE RETTIGHEDER

Du har ret til at blive orienteret om indsamling/ behandling af oplysninger til brug for elektronisk databehandling, ligesom du har ret til at bede om indsigt i de oplysninger, der behandles elektronisk og at bede om at få eventuelle forkerte oplysninger rettet og i sjældne tilfælde ret til at få oplysninger slettet.

Hvis du vil have at vide, hvem de pågældende bevillingsgivere er, kan du rette henvendelse til Filmværksted Viborg.

KLAGEVEJLEDNING

Hvis du er utilfreds med den måde, Filmværksted Viborg/ VIA har behandlet dine personoplysninger på, kan du indgive en klage.

Klagen sendes til VIAs HR-afdeling på følgende mail: HR@via.dk eller til VIAs tilsynsmyndighed, som er Datatilsynet, Borgergade 28,5., 1300 København K, tlf. 33 19 32 00, e-mail: dt@datatilsynet.dk.

*Version 8.0. – November 2024*